**EETEL HMTT koosoleku päevakava.**

Kuupäev: 27.02.2020

Aeg: 14.00-16.30

Asukoht: Tehnopolis nõupidamiste ruum Jupiter

Osalejad:

ABB-Jaak Käis

Artwerk-Oliver Helm

Elrato-Jaak Kümnik

Eltech Service- Harri Valtri

Energo Veritas- Kristo Reinhold

Ensto- Andres Meresmaa

ESB Service-Roland Elbre

Finetrek- Roman Varsanovitch

Harju Elekter-Indrek Ulmas

Klinkmann- Vallo Lehtme

Ledvance-Leino Sigijane

Moodne Valgustus-Mart Seidelberg

Onninen-Peeter Matt

SLO-Aare Jürgenson

Sähkölehto-Herki Reismann

Viru EK- Urmas Mülla

EETEL-Märt Viileberg

EETEL-Arles Taal

1. **Uued HMTT liikmed**

ESB Service Group on saatnud avalduse HMTT liikmeks astumiseks e-maili teel 21.01.2020.a.

Artwerk on kinnitanud Märdile soovi astuda HMTT liikmeks.

Hääletamise tulemused: Ühehäälselt kiita heaks ESB Service ja Artwerki HMTT liikmelisus.

1. **Eelmise koosoleku protokolli läbivaatamine**

* HMTT liikmete loetelu – kuidas on seis kinnituskirjadega? - Märt

Praeguseks on oma osalemise HMTT-s kinnitanud 17 firmat.

**Tegevus:** Peeter kontakteerub ülejäänutega isiklikult, reglemendi kohaselt on kirjalik kinnitus vajalik.

* EUEW võimalik liikmelisus – mis see annaks? – Kristo

Reaalsus on see, et hetkel meil puudub võimekus sellega aktiivselt tegeleda. Pikemas perspektiivis on aga EUEW-s osalemine kindlasti mõttekas.

**Otsus:** Hetkel sellega ei tegele ning konverentsile esindajat ei saada. Tuleme teema juurde tagasi kunagi hiljem.

* Müügistatistika – kas saame selle teha ETIM-põhiseks? - Aare jt

SLO ei soovi teha ettepanekut ETIM-põhisele statistika põhjale. Mitmete ridade(/tootegruppide sisu aga vajab selgitamist ja üldist kokkulepet.

**Tegevus:** Kristo ja Märt otsivad üles 10 aastat tagasi kokku lepitud seletuskirja ja saadavad selle statistika esitajatele, kes vaatavad üle kas kõik on arusaadav. Kui on küsimusi, siis vaatame need koos üle.

* TTJA kohtumine 24.01 – mis on tulemus? - Märt

24.jaanuaril kohtusid juhatuse liikmed Mart Aguraiuja, Krister Peetmaa ja Märt Viileberg Tarbijakaitse ja Tehnilise Järelevalve Ameti (TTJA) juhtkonnaga. Väga sisutihedal kohtumisel arutati elektriala isikute sertifitseerimisel pädevusega kaasneva projekteerimisõiguse teemat. Sama teema puudutab ka eksperte, kes viivad läbi paigaldiste ekspertiisi ja teevad neile auditeid. Teavitati TTJA juhtkonda EETELi algavast koostööst Kindlustusseltside Liiduga seoses nende initsiatiiviga saada selgust, mis elektrivaldkonnas tegelikult toimub.

TTJA ootab EETEL’i ettepanekuid.

* Kindlustusfirmade koolitamisest – kuidas on edenenud, kas saaksime selle teema laiemalt ette võtta? - Jaak

28. jaanuaril toimus Elrato AS juhi Mart Aguraiuja ja kontrolliosakonna juht Jaak Kümniku korraldatud Eesti Kindlustusseltside Liidu liikmefirmade riskijuhtide elektriohutuse alane koolitus, mis lõi aluse mõlemaid pooli huvitavaks koostööks, et vältida kindlustatavate objektide elektriohtu ning sellega kaasnevaid õnnetusjuhtumeid ja nende suuri hüvitusmakseid. Arutelu käigus selgus, et riskijuhid ei olnud teadlikud esinevatest probleemidest elektripaigaldiste projekteerimisel ja auditeerimisel. Edaspidi pööratakse suuremat tähelepanu objektide elektriohutuse hindamisel dokumentide usaldusväärsusele, millest sõltub ka kindlustuspreemiate suurus.

Otsustati võtta info teadmiseks ning jätkata koostööd TTJA ja Kindlustusseltside Liiduga. Järgmine kohtumine toimub 10.03, siis lepitakse kokku edasine tegevusplaan.

* Projekteerijate ja Paigaldajate toimkondadega võimalikud ühised teemad – Peeter

Peeter kohtus nii Kristeri, Jevgeni kui ka Argoga. Väga konkreetseid teemasid hetkel ei tõstatud. **Tegevus:** Jevgeniga sai kokku, lepitud, et kutsuda teda HMTT koosolekule kirjeldamaks Välispaigaldajate toimkonna tegemisi. Võimalik, et sealt sünniks ka ühiseid teemasid.

1. **EETEL tegemistest**

Märt andis ülevaate EETEL tegemistest eelneva perioodi jooksul.

Fakt: EETEL asutamine toimus 16.05.1995.a.

Juubelikonverents toimub 15.05 hotell Virus kell 10.00-16.00. Õhtune pidu toimub Noblessneri Proto Avastustehases algusega kell 19.00.

**Tegevus:** Märt saadab liikmetele info messiboxi kohta. Boxisoovist teatada Märdile hiljemalt 3.03 õhtuks. Boxi kasutamine eeldab ürituse sponsoreerimist.

**Tegevus:** Märt saadab liikmetele täpsema konverentsi ja peo info laiali 2 nädala jooksul.

1. **EETEL Arendusnõuniku tööplaan**

Arles esitas esialgset tööplaani ning küsitluse vahekokkuvõtet.

Kui küsitluse tulemused on lõplikud, siis saab paika panna lõplikud tegevussuunad (eeldatavasti juuniks).

1. **ETIM teemad**

ETIM Internationali esindaja Jan Janse tutvustab ETIM-t EETEL’i juubelikonverentsil.

**Otsus:** Märt esindab EETEL’it ETIM peaassambleel maikuus, kus otsustatakse muu hulgas ka EETEL’i vastuvõtmine ETIM International liikmeks.

**Tegevus:** Märt organiseerib juuni 1. nädalal kohtumise Soome ETIM esindaja Magnus Siren’ga. Eesmärk on saada võimalikult põhjalik ülevaade sellest temaatikast, et edaspidist tegevuskava koostada.

1. **Muud küsimused**

Järgmise koosoleku aeg: juuni 1. nädal (Märt täpsustab kuupäeva seoses ETIM teemaga)

Koostas:

Peeter Matt